# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. június 30-i ülésére)

## TÁRGY: INGÓ VAGYON – HASZNÁLATON KÍVÜLI ESZKÖZÖK - ÉRTÉKESÍTÉSE

Kiskőrös Város Önkormányzata (a továbbiakban: Önkormányzat) tulajdonát képezi a következő használaton kívüli eszközök: mezőgazdasági talajmaró, automata burgonyaültető, függesztett borona ABK-2/2, Gutrob-robix kistraktor 235OD, hasalatti fűnyíró SIM 127K, kardántengely+permetező kerti, kombinátor/vetőgép 2,2-2, markoló kanalas, metszőgép+kardántengely NIBI, műtrágyaszóró, sorközművelő tárcsa UST, szervestrágyaszóró (a továbbiakban: eszközök).

Ezen eszközökre vonatkozóan még 2019. évben a használó, Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium selejtezési kezdeményezést nyújtott be. Képviselő-testület 129/2019.(X.10.) határozatában egyetértett ezen eszközökre vonatkozóan a selejtezéssel azzal, hogy ezen vagyontárgyakat értékesítés céljából a Kiskőrösi Polgármesteri Hivatal által meghatározott helyre beszállítani szükséges. A kijelölt helyre a beszállítás megtörtént.

Értékesítés csak üzleti vagyonból lehetséges, ezért ezen eszközök az Önkormányzat korlátozottan forgalomképes törzsvagyonából a 25/2020.(II.12.) Képviselő-testületi határozat alapján átsorolásra kerültek az üzleti vagyontárgyak körébe.

Az értékesítésre kijelölés a 129/2019.(X.10.) Képviselő-testületi határozatban megtörtént.

Az eszközök értékéről, műszaki állapotukról független szakértő nyilatkozott, mely alapján az eszközök piaci értéke összesen 300 000,- Ft.

Az eszközök jelentősen elhasználódott állapotban vannak, az  üzemeltetési szint eléréséhez jelentős javításra szorulnak.

Az adásvétel tárgyát képező eszközök egyedi értéke a 10 000 000 Ft-ot nem haladja meg, a vagyonrendelet 12. § (4) bekezdés b) pontja alapján értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet.

Az eszközök Kiskőrös Város honlapján meghirdetésre kerültek.

A hirdetésre a legjobb vételi ajánlatot 2021. június 18. napján Csvila Tamás (6200 Kiskőrös, Komáromi u.34.) tette 300 000,-Ft összegben.

Telefonos érdeklődés több volt, de írásos ajánlat csak egy vevőtől érkezett.

A vételár megfizetése az adásvételi szerződés megkötését követően legkésőbb 10 napon belül történik Kiskőrös Város Önkormányzata javára. Birtokba adás a vételár teljesítését követően lehetséges. Az adásvételi szerződés tervezetet a határozat melléklete tartalmazza.

A vagyonrendelet 12. § (4) bekezdés b) pontjában foglaltak szerint a tulajdonjog átruházás szerződésben foglalt feltételeinek elfogadásáról a Képviselő-testület dönt.

Fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. június 22.**

 **Domonyi László s.k.,**

 **polgármester**

**HATÁROZAT- TERVEZET**

A Képviselő-testület

1. hozzájárul az adásvételi szerződésben megnevezett eszközök értékesítéséhez Csvila Tamás részére, összesen 300.000,-Ft, azaz: Háromszázezer forint értékben, a határozat-tervezet mellékletét képező szerződésben foglalt feltételekkel,
2. felhatalmazza a polgármestert, a határozat-tervezet mellékletét képező adásvételi szerződés aláírására.

**Felelős:** Polgármester

**Határidő: 2021. július 18.**